2021. gada maijā un jūnijā Bangladešas saistības konkretizējās — tika veikta identificēšanas misija uz vienu dalībvalsti un tika izskatīts ievērojams skaits neizskatīto lietu RCMS, kā rezultātā dažās no tām tika izsniegti ceļošanas dokumenti. Šie soļi līdz šim nav pārtapuši konkrētos nozīmīgos rezultātos un ilgtspējīgā sadarbībā saskaņā ar 25.a panta 2. punktā noteiktajiem rādītājiem, tostarp attiecībā uz to personu, kuras nelikumīgi uzturas dalībvalstu teritorijā, savlaicīgu identificēšanu, ceļošanas dokumentu izsniegšanu un atgriešanas operāciju organizēšanu.

2017. gada 20. septembrī starp ES un Bangladešu tika noteikta atpakaļuzņemšanas kārtība standarta operāciju procedūru (SOP) veidā tādu personu identifikācijai un atgriešanai, kurām nav uzturēšanās atļaujas. Tomēr Komisija iepriekš minētajā ziņojumā norādīja, ka divas trešdaļas dalībvalstu, kas sadarbojās ar Bangladešu atpakaļuzņemšanas jomā, saskārās ar praksi, kas atšķiras no SOP noteikumiem, tādējādi negatīvi ietekmējot visus atgriešanas procesa posmus. Puse attiecīgo dalībvalstu saskaras ar to, ka identifikācijas procesi, tostarp pārrunu veidā un saistībā ar ceļošanas dokumentu izdošanu, ir aizkavējušies, pārtraukti vai netiek veikti. Septiņas dalībvalstis sadarbību attiecībā uz identifikācijas procedūrām uzskatīja par sliktu vai ļoti sliktu. Septiņas dalībvalstis norādīja, ka Bangladešas iestādes lielākoties pieprasa veikt pārrunas pat tajos gadījumos, kad ir sniegti pietiekami pierādījumi valstspiederības noteikšanai (piemēram, derīgi ceļošanas dokumenti vai ceļošanas dokumenti, kuru derīguma termiņš ir beidzies), kas faktiski kavē ceļošanas dokumentu izsniegšanu. Tās pašas septiņas dalībvalstis saskārās ar to, ka ceļošanas dokumentus reti izdod savlaicīgi. Divas dalībvalstis, neraugoties uz to lūgumiem, vispār nav saņēmušas nevienu ceļošanas dokumentu.

Bangladešas nesadarbošanās atpakaļuzņemšanas jomā pamato visu Vīzu kodeksa 25.a panta 5. punkta a) apakšpunktā noteikto pasākumu aktivizēšanu: iespējas atteikties no prasībām attiecībā uz apliecinošajiem dokumentiem, ko jāiesniedz 14. panta 6. punktā minētajiem vīzas pieteikuma iesniedzējiem, apturēšana, 23. panta 1. punktā minētā vispārējā 15 kalendāro dienu apstrādes perioda apturēšana (kas līdz ar to arī izslēdz iespēju piemērot noteikumu par šā termiņa pagarināšanu atsevišķos gadījumos līdz ne vairāk kā 45 dienām), vairākkārtējas ieceļošanas vīzu saskaņā ar 24. panta 2. un 2.c punktu izsniegšanas apturēšana un fakultatīva vīzu nodevas atcelšanas apturēšana diplomātisko un dienesta pasu turētājiem saskaņā ar 16. panta 5. punktu.

Padomes īstenošanas lēmumam būtu uz laiku jāpārtrauc piemērot dažus Vīzu kodeksa noteikumus attiecībā uz Bangladešas valstspiederīgajiem. Tomēr pārtraukšana neattiecas uz (mobilu) ES pilsoņu ģimenes locekļiem, uz kuriem attiecas Direktīva 2004/38/EK, un uz to trešo valstu valstspiederīgo ģimenes locekļiem, kuriem ir tādas pašas tiesības brīvi pārvietoties kā Savienības pilsoņiem saskaņā ar nolīgumu starp Savienību un tās dalībvalstīm, no vienas puses, un attiecīgajām trešām valstīm, no otras puses.

(4)Tādēļ dažu Regulas (EK) Nr. 810/2009 noteikumu piemērošana attiecībā uz Bangladešas valstspiederīgajiem būtu uz laiku jāaptur. To uzskata par visefektīvāko rīcību, kas jāveic, lai mudinātu Bangladešas iestādes veikt nepieciešamos pasākumus sadarbības atpakaļuzņemšanas jautājumos uzlabošanai. Pagaidu apturēšana neattiecas uz Bangladešas valstspiederīgajiem, kuri iesniedz vīzas pieteikumu un kuri ir tāda Savienības pilsoņa ģimenes locekļi, uz ko attiecas Direktīva 2004/38/EK, vai tāda trešās valsts valstspiederīgā ģimenes locekļi, kam ir tiesības brīvi pārvietoties, kuras ir līdzvērtīgas Savienības pilsoņu tiesībām saskaņā ar nolīgumu starp Savienību un tās dalībvalstīm, no vienas puses, un trešo valsti, no otras puses.

(5)Uz laiku apturētie pasākumi ir izklāstīti Vīzu kodeksa 25.a panta 5. punkta a) apakšpunktā: iespējas atteikties no prasībām attiecībā uz apliecinošajiem dokumentiem, ko jāiesniedz 14. panta 6. punktā minētajiem vīzas pieteikuma iesniedzējiem, apturēšana, 23. panta 1. punktā minētā vispārējā 15 kalendāro dienu apstrādes perioda apturēšana (kas līdz ar to arī izslēdz iespēju piemērot noteikumu par šā termiņa pagarināšanu atsevišķos gadījumos līdz ne vairāk kā 45 dienām), vairākkārtējas ieceļošanas vīzu saskaņā ar 24. panta 2. un 2.c punktu izsniegšanas apturēšana un fakultatīva vīzu nodevas atcelšanas apturēšana diplomātisko un dienesta pasu turētājiem saskaņā ar 16. panta 5. punktu.

(6)Līguma par Eiropas Savienības darbību 21. panta 1. punktā ir noteikts, ka ikvienam Savienības pilsonim ir tiesības brīvi pārvietoties un dzīvot dalībvalstīs, ievērojot Līgumos noteiktos ierobežojumus un nosacījumus, kā arī to īstenošanai paredzētos pasākumus. Šos ierobežojumus un nosacījumus īsteno ar Eiropas Parlamenta un Padomes Direktīvu 2004/38/EK. Šis lēmums neietekmē minētās direktīvas piemērošanu, ar ko tiesības brīvi pārvietoties attiecina arī uz ģimenes locekļiem neatkarīgi no viņu valstspiederības, kad tie pavada Savienības pilsoni vai pievienojas Savienības pilsonim. Tādējādi šis lēmums neattiecas uz tāda Savienības pilsoņa ģimenes locekļiem, uz ko attiecas Direktīva 2004/38/EK, vai tāda trešās valsts valstspiederīgā ģimenes locekļiem, kam ir tiesības brīvi pārvietoties, kuras ir līdzvērtīgas Savienības pilsoņu tiesībām saskaņā ar nolīgumu starp Savienību un tās dalībvalstīm, no vienas puses, un trešo valsti, no otras puses;

(7)Tā kā Dānija nolēma ieviest savos tiesību aktos Regulu (EK) Nr. 810/2009, kas pilnveido Šengenas acquis, un saskaņā ar 4. pantu protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, saskaņā ar starptautiskajām tiesībām Dānijai ir saistoša šā lēmuma īstenošana.

(8)Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK; tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

(9)Attiecībā uz Islandi un Norvēģiju — saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā šis lēmums ir to Šengenas acquis noteikumu pilnveidošana, kuri attiecas uz jomu, kas minēta Padomes Lēmuma 1999/437/EK 1. panta B. punktā.

(10)Attiecībā uz Šveici — saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta B. punktā, to lasot saistībā ar Lēmuma 2008/146/EK 3. pantu.

(11)Attiecībā uz Lihtenšteinu — saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta B. punktā, to lasot saistībā ar Lēmuma 2011/350/ES 3. pantu.

(12)Šis lēmums ir akts, kas pilnveido Šengenas acquis vai ir kā citādi saistīts ar to, kā attiecīgi noteikts 2003. gada Pievienošanās akta 3. panta 2. punktā, 2005. gada Pievienošanās akta 4. panta 2. punktā un 2011. gada Pievienošanās akta 4. panta 2. punktā,

IR PIEŅĒMUSI ŠO LĒMUMU.

1. pants

Darbības joma

1.Šo lēmumu piemēro Bangladešas valstspiederīgajiem, uz kuriem attiecas vīzas prasība saskaņā ar Eiropas Parlamenta un Padomes Regulu (ES) 2018/1806.

2.To nepiemēro Bangladešas valstspiederīgajiem, kuri ir atbrīvoti no vīzas prasības saskaņā ar minētās regulas 4. vai 6. pantu.

3.Šis lēmums neattiecas uz Bangladešas valstspiederīgajiem, kuri iesniedz vīzas pieteikumu un kuri ir tāda Savienības pilsoņa ģimenes locekļi, uz ko attiecas Direktīva 2004/38/EK, vai tāda trešās valsts valstspiederīgā ģimenes locekļi, kam ir tiesības brīvi pārvietoties, kuras ir līdzvērtīgas Savienības pilsoņu tiesībām saskaņā ar nolīgumu starp Savienību un tās dalībvalstīm, no vienas puses, un trešo valsti, no otras puses.

2. pants

Dažu Regulas (EK) Nr. 810/2009 piemērošanas apturēšana uz laiku

Uz laiku aptur šādu Regulas (EK) Nr. 810/2009 noteikumu piemērošanu:

a)14. panta 6. punkts;

b)16 panta 5. punkta b) apakšpunkts;

c)23. panta 1. punkts;

d)24. panta 2. un 2.c punkts.